Merkezê Îrtîbatî û Çapemenîye yê HPGyî 2 gerîlayê ke şehîd bîyî bi eşkerayîyêke yad kerdî. Eşkerayîye wina ya:
''Çarçewa Planê Çokdayîşî de ke dewleta tirke ya kolonyalîste seba ke şarê ma qir bikera 2015 de vistbi dewre, vera şarê ma yê sivîlî û hêzanê ma yê gerîlayan hêrişê hîrayî kerdî. Vera nê hêrişan şarê ma her warî de xo ver da, hêzanê ma yê gerîlayan zî derbê tarîxîyî dayî îşxalkeran ro. Embazê ma Derîne û Mazlûm ê ke nê xoverdayîşê tarîxî rê rayberîye kerde, prosesê şerê giranî de wezîfeyê xo ser de şehîd bîyî.
Nasnameyê embazanê ma yê şehîdan wina yê:
Nameyê Qodî: Derîne Newal Zerdeşt
Name û Peyname: Yadîgare Demir
Cayê Bîyayîşî: Amed
Maye-Pî: Hîdayete – Arîf
Tarîx û Cayê Şehadetî: 6ê Tebaxa 2015î / Colemêrg
Nameyê Qodî: Mazlum Serhat
Name û Peyname: Mazlum Dogan Kizil
Cayê Bîyayîşî: Qers
Maye-Pî: Aysele – Nesîm
Tarîx û Cayê Şehadetî: 16ê Teşrîna Verêne ya 2015î / Wan
Embaze Derîne 1989 de Amed de dadîya xo ra bîye. Embaze Derîna ke nêzdî ra şahîdîya qirkerdişanê dewleta tirke kerda cigêrayîşan ra pey bire daye ke mîyanê PKKyî de têkoşînê çekdarî bida. Coka aye verê xo da koyanê Kurdîstanî. Embaze Derîne Qendîl, Komalanê Ciwanan, Sazîya Ziman û Garê de têkoşîn kerd û wextêkê kilmî de bîye milîtanêka marîfetîne. Embaze Derîne pêro wezîfeyê xo bi serkewtişî ardî ca û xeta cinîya azade ser ra şîye. Embaze Derîne tim bîye çimeyê moralî yê embazanê xo. Embaze Derîne mîyanê gerîlayan de tim xo perwerde kerd, aver berd û tecrubeyê xo zî neqlê embazanê xo kerdî. Embaze Derîne vera hêrişanê dişmenî tewra xeylêk hemleyanê şorişgêran bîye. Prosesanê nê hemleyan de a pê fedakarî û embazîya xo ya samîmîye bîye mazhara heskerdiş û hûrmetê embazanê xo.
Embaz Mazlûm qezaya Kaxizmanî ya Qersî de dadîya xo ra bîyo. Keyeyê ci serranê 90an de tedaya dewlete ra koçê metropolan kerd. Embaz Mazlûmî dima ke nê cayan de asîmîlasyonê dewlete dî. Embaz Mazlûm wexto ke leşkerîya tirkan kerdêne fîrar kerd û 2014 de leşkerîye tewrê gerîlayan bi. Embaz Mazlûm cade adapteyê gerîlatîye bi. Embaz Mazlûmî pê perwerdeyan xo aver berd û tecrubeyê xo embazanê xo reyde pare kerdî. Embaz Mazlûm nê perwerdeyan ra dima serra 2015î de derbazê Vakurê Kurdîstanî bi û embazanê xo reyde xeylêk pratîkî ardî ca. Embaz Mazlûm pê kesayetê xo yê zerrînizmî bi milîtanêko serkewte û Apogîro mîsal. O do tim mîyanê têkoşînê ma de biciwîyo.
Sere de keyeyanê ercîyayeyan ê embazanê ma rê, ma pêro şarê welatperwerî yê Kurdîstanî rê serweşîye wazenê. Ma reyna soz danê ke pêro wezîfe û mesuldarîyanê ke şehîdan dewrê ma kerdê do bi serkewtişî bîyarê ca.''
